Legal Document

Category: 39

Text:
119.ΠΡΟΕΔΡΙΚΟ ΔΙΑΤΑΓΜΑ υπ' αριθ. 291 της 21 Ιουν./3 Ιουλ. 1991 (ΦΕΚ Α' 103).  Σύσταση, οργάνωση και λειτουργία Υποδιευθύνσεων Ασφαλείας και Τμημάτων Δίωξης Ναρκωτικών και άλλες διατάξεις.  Έχοντας υπόψη: Τις διατάξεις: α)Του άρθρ. 11 του Νόμ. 1481/1984 «Οργανισμός του Υπουργείου Δημόσιας Τάξης» (ΦΕΚ 152 Α') όπως αντικαταστάθηκε με το άρθρ. 1 του Νόμ. 1590/1986 (ΦΕΚ 49 Α'). β)Του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (ΦΕΚ 51 Α΄). γ)Την 379/1991 γνωμοδότηση του Συμβουλίου της Επικρατείας, ύστερα από πρόταση του Υπουργού  Δημόσιας Τάξης, αποφασίζουμε: Άρθρ.1-1.Σε κάθε μία από τις Αστυνομικές Διευθύνσεις Αλεξανδρούπολης, Αχαϊας, Δωδεκανήσου, Ηρακλείου, Κέρκυρας, Λάρισας και Ορεστιάδος, συνιστάται και λειτουργεί Υποδιεύθυνση Ασφαλείας με έδρα εκείνη της αντίστοιχης Αστυνομικής Διεύθυνσης, στην οποία και υπάγεται διοικητικά. 2.Καταργούνται τα υφιστάμενα, στις έδρες των Αστυνομικών Διευθύνσεων της προηγούμενης παραγράφου, Τμήματα Ασφαλείας. Άρθρ.2.-1.Οι Υποδιευθύνσεις Ασφαλείας διαρθρώνονται εσωτερικά στα ακόλουθα Γραφεία: α)Κρατικής Ασφάλειας. β)Δημόσιας Ασφάλειας γ)Αλλοδαπών. δ)Εγκληματολογικών Ερευνών. ε)Γραμματείας. 2.Το Γραφείο Κρατικής Ασφάλειας έχει τις αρμοδιότητες που προβλέπονται από το άρθρ. 4 του Π.Δ. 191/1991 (Α' 74). 3.Το Γραφείο Δημόσιας Ασφάλειας έχει τις αρμοδιότητες που προβλέπονται από το άρθρ. 80 παρ. 1 (α), (β) και από (δ) μέχρι (η) του Π.Δ. 582/1984 (Α' 208) για τα Τμήματα εγκλημάτων κατά της ζωής, εγκλημάτων κατά της ιδιοκτησίας, οικονομικών εγκλημάτων, αρχαιοκαπηλείας, ηθών, παιγνίων και αναζητήσεων. 4.Το Γραφείο Αλλοδαπών έχει τις αρμοδιότητες που προβλέπονται από τα άρθρ. 81 και 84 παρ. 3 του Π.Δ. 582/1984. 5.Το Γραφείο Εγκληματολογικών Ερευνών έχει τις αρμοδιότητες που προβλέπονται από το άρθρ. 82 παρ. 1 (β), (γ) και (δ) του Π.Δ. 582/1984 για τα Τμήματα εξερευνήσεων, δακτυλοσκοπίας και αναγνώρισης. Το Γραφείο αυτό καλύπτει και τις ανάγκες των Αστυνομικών Τμημάτων Περιφέρειας το αντικείμενό του. 6.Το Γραφείο Γραμματείας έχει τις αρμοδιότητες που προβλέπονται από το άρθρ. 77 παρ. 6 του Π.Δ. 582/1984. 7.Στις Υποδιευθύνσεις Ασφαλείας Πατρών και Ηρακλείου συγκροτείται Γραφείο Ανηλίκων και έχει τις αρμοδιότητες που προβλέπονται από το άρθρ. 8 παρ. 6 του Π.Δ. 95/1987 (Α' 56) και λειτουργεί σύμφωνα μ' αυτές.  (Μετά τη σελ. 16, 6066) Σελ. 16, 6067 Τεύχος 1116-Σελ. 83 Υπουργείο Δημόσιας Τάξης (Οργανικές Διατάξεις) 4.Α.α.118-119   262 Άρθρ.3.-1.Οι διευθυντές των Υποδιευθύνσεων Ασφαλείας έχουν τις αρμοδιότητες και τα καθήκοντα που προβλέπονται από τις διατάξεις του άρθρ. 26 του Π.Δ. 141/1991 (Α' 58) με την επιφύλαξη των διατάξεων της περίπτ. (1) του εδάφ. στ' της παρ. 2 του άρθρου αυτού, και του άρθρ. 27 του ιδίου Π.Δ.. Επιπλέον: α)Εποπτεύουν, συντονίζουν και ελέγχουν τη δραστηριότητα των υφισταμένων τους Υπηρεσιών. β)Συντάσσουν τις εκθέσεις ικανότητας των διοικητών των υφισταμένων τους Υπηρεσιών και γνωματεύουν σ' εκείνες που συντάσσουν οι προαναφερόμενοι. γ)Ενεργούν τακτική επιθεώρηση των Υπηρεσιών που εποπτεύουν μια φορά το τετράμηνο και έκτακτη, όταν κρίνουν αυτό ως αναγκαίο ή διαταχθούν σχετικά. δ)Αποστέλλουν προσωπικό της Υπηρεσίας τους και εκτός δικαιοδοσίας τους, ύστερα από διαταγή του Αστυνομικού Διευθυντή και σύμφωνα με τις διατάξεις, του εδάφ. γ' της παρ. 1 του άρθρ. 33 του Π.Δ. 161/1988 (Α΄ 74). Άρθρ.4.-Στην έδρα κάθε Υποδιεύθυνσης Ασφαλείας του άρθρ. 1 του παρόντος συνιστάται και λειτουργεί Τμήμα Δίωξης Ναρκωτικών, υπαγόμενο διοικητικά σ' αυτήν. Άρθρ.5.-1.Τα Τμήματα Δίωξης Ναρκωτικών διαρθρώνονται εσωτερικά στα ακόλουθα Γραφεία: α)Γραφείο Γραμματείας. β)Γραφείο Επιχειρήσεων. 2.Το Γραφείο Γραμματείας έχει τις αρμοδιότητες που προβλέπονται από το άρθρ. 77 παρ. 6 του Π.Δ. 582/1984. 3.Το Γραφείο Επιχειρήσεων ασκεί τις ακόλουθες αρμοδιότητες, σύμφωνα και με τις διαταγές και οδηγίες του διοικητή του Τμήματος. α)Τον έλεγχο και τη δίωξη της διακίνησης των ναρκωτικών ουσιών και φαρμάκων, την ενέργεια προανακρίσεων και τη σύνταξη των σχετικών δικογραφιών. β)Την συλλογή και εκμετάλλευση των πληροφοριών για τον εντοπισμό και τη σύλληψη των εμπόρων ναρκωτικών. γ)Την παρακολούθηση των υπόπτων εμπορίας ναρκωτικών, ημεδαπών και αλλοδαπών, με σκοπό την πρόληψη και καταστολή των εγκλημάτων των ναρκωτικών. δ)Τον έλεγχο σε συνεργασία με τους αρμόδιους φορείς, των διερχομένων από τους αερολιμένες, λιμένες, σιδηροδρομικούς σταθμούς και σταθμούς αυτοκινήτων, υπόπτων διακίνησης ναρκωτικών. Σελ. 16, 6068 Τεύχος 1116-Σελ. 84.  ε)Την επιτήρηση των χώρων, για τους οποίους υπάρχουν υπόνοιες πραγματοποίησης συναλλαγών εμπορίας ναρκωτικών καθώς και των υπόπτων δημοσίων κέντρων, για την αποτροπή διάθεσης ναρκωτικών. στ)Τη συνεργασία με τις αρμόδιες τοπικές αρχές, υπηρεσίες και φορείς για την καλύτερη αντιμετώπιση της εγκληματικότητας από τα ναρκωτικά. ζ)Τη συνεχή παρακολούθηση των μεθόδων και μέσων δράσης των εμπόρων ναρκωτικών για την αποτελεσματικότερη αντιμετώπισή τους. η)Την λήψη μέτρων γενικά που αποσκοπούν στην πρόληψη και καταστολή της διάδοσης των ναρκωτικών. Άρθρ.6.-1.Οι διοικητές των Τμημάτων Δίωξης Ναρκωτικών ως προς τη διοίκηση της Υπηρεσίας τους, έχουν τα καθήκοντα διοικητή Αστυνομικού Τμήματος. 2.Ως προς τη δίωξη της διακίνησης των ναρκωτικών: α)Μελετούν και ερευνούν το έγκλημα και τα αίτια της εγκληματικότητας στην περιφέρειά τους και λαμβάνουν ή προτείνουν τη λήψη των αναγκαίων μέτρων πρόληψης και καταστολής του εγκλήματος. β)Μεριμνούν συνεχώς για την επαγγελματική μόρφωση των υφισταμένων τους, με θεωρητικές διδασκαλίες και πρακτικές ασκήσεις, ειδικά όσον αφορά τις παρακολουθήσεις, έρευνες, συλλογή πληροφοριών και τους τρόπους και μεθόδους δράσης των εγκληματιών. γ)Χρησιμοποιούν ορθολογικά το προσωπικό και τα μέσα που έχουν στη διάθεσή τους και φροντίζουν: (1) Για τον έλεγχο και τη δίωξη της παράνομης παραγωγής, κατοχής, διακίνησης και εμπορίας ναρκωτικών ουσιών.  4.Α.α.119 Υπουργείο Δημόσιας Τάξης (Οργανικές Διατάξεις)   263 (2)Για την επιτήρηση των καταδικασθέντων για εγκλήματα περί τα ναρκωτικά και γενικά των ατόμων που είναι ύποπτα διάπραξης εγκλημάτων της κατηγορίας αυτής και για την εξακρίβωση των κινήσεων, των σχέσεων και των συνθηκών διαβίωσής τους, ώστε να είναι δυνατή η πρόληψη τέλεσης των εγκλημάτων αυτών. (3)Για την επιτήρηση των δημοσίων κέντρων και γενικά των χώρων στους οποίους παρατηρείται συχνότητα διάπραξης εγκλημάτων σχετικών με τα ναρκωτικά. δ)Συγκεντρώνουν, αξιολογούν και εκμεταλλεύονται πληροφορίες σε θέματα δίωξης της διακίνησης των ναρκωτικών. ε)Σε περιπτώσεις τέλεσης σοβαρών αδικημάτων που έχουν σχέση με την παραγωγή, κατοχή και διακίνηση των ναρκωτικών μεταβαίνουν αμέσως επιτόπου και επιλαμβάνονται προσωπικά για την αντιμετώπιση της κατάστασης, συντονίζουν τις αστυνομικές έρευνες και ενέργειες, επιμελούνται για την προανάκριση και αναφέρουν στην προϊσταμένη τους Υπηρεσία. στ)Αποστέλλουν προσωπικό της Υπηρεσίας τους και εκτός δικαιοδοσίας τους, ύστερα από ενημέρωση του διευθυντή της προϊσταμένης τους Υποδιεύθυνσης Ασφάλειας και έγκριση του Αστυνομικού Διευθυντή, σύμφωνα με τις διατάξεις του εδαφ. γ’ της παρ. 1 του άρθρ. 33 του Π.Δ. 161/1988. ζ)Εκτελούν κάθε άλλο καθήκον που τους ανατίθεται από τις ισχύουσες διατάξεις και τις διαταγές των προϊσταμένων τους Υπηρεσιών, εφόσον αυτό ανάγεται στην αποστολή τους. Άρθρ.7.-(Προστίθενται παρ. ι’ και ια’ στο άρθρ. 17 π.δ. 582/1984 ανωτ. αριθ. 71). Άρθρ.8.-1.Οι Υποδιευθύνσεις Ασφαλείας είναι ισότιμες με Υποδιευθύνσεις Αστυνομίας. 2.Τα Τμήματα Δίωξης Ναρκωτικών είναι ισότιμα με Αστυνομικά Τμήματα. Άρθρ.9.-1.Οι Προϊστάμενοι των Υποδιευθύνσεων Ασφαλείας είναι Αστυνομικοί Υποδιευθυντές ή Αστυνόμοι Α’ και φέρουν τον τίτλο του διευθυντή. 2.Οι προϊστάμενοι των Τμημάτων Δίωξης Ναρκωτικών είναι, κατώτεροι αξιωματικοί ή Αστυνόμοι Α’ και φέρουν τον τίτλο του Διοικητή. 3.Στις Υποδιευθύνσεις Ασφαλείας και στα Τμήματα Δίωξης Ναρκωτικών τοποθετούνται Υποδιευθυντές και Υποδιοικητές αντίστοιχα. Άρθρ.10.-Λεπτομέρειες και θέματα δευτερεύουσας σημασίας που προκύπτουν κατά την εφαρμογή του παρόντος δ/τος, ρυθμίζονται με διαταγή του Αρχηγού της Ελληνικής Αστυνομίας.